കാക്കനാട് വാഹനാപകടം: കാര് ഇടിച്ചിട്ട് നിര്ത്താതെ പോയത് പേടിച്ചിട്ടാണ്: ഗായത്രി സുരേഷ്, വീഡിയോ കഴിഞ്ഞ ദിവസം കാക്കനാട് ഉണ്ടായ ഒരു വാഹനാപകടവുമായി ബന്ധപ്പെട്ട് നടി ഗായത്രി സുരേഷിന്റെ ഒരു വീഡിയോ സോഷ്യല് മീഡിയയില് പ്രചരിക്കുകയാണ്. ഗായത്രിയും സുഹൃത്തും സഞ്ചരിച്ചിരുന്ന കാര് കാക്കനാട് വച്ച് മറ്റൊരു വണ്ടിയുമായി ഇടിച്ചതിനെ തുടര്ന്ന് ഗായത്രിയുടെ വാഹനം നാട്ടുകാര് തടഞ്ഞുവെച്ച് ചോദ്യം ചെയ്യുന്നതാണ് വീഡിയോയുടെ ഉള്ളടക്കം. അപകടം ഉണ്ടാക്കിയിട്ട് വാഹനം നിര്ത്താതെ പോയതാണ് ആള്ക്കൂട്ടത്തെ ചൊടിപ്പിച്ചത്. ഇപ്പോഴിതാ, ആ വീഡിയോയ്ക്ക് പിന്നാലെ എന്താണ് സംഭവിച്ചതെന്ന വിശദീകരണവുമായി എത്തിയിരിക്കുകയാണ് ഗായത്രി. ഞാനും സുഹൃത്തും കൂടി രാത്രി ഡ്രൈവ് ചെയ്തു പോവുകയായിരുന്നു. മുന്നിലുള്ള കാറിനെ ഓവര്ടേക്ക് ചെയ്യുന്നതിനിടയില് എതിര്വശത്തു നിന്നു വന്ന വണ്ടിയുമായി കൂട്ടിയിടിച്ചു. രണ്ടു വണ്ടികളുടെയും സൈഡ് മിറര് പോയി. ഞങ്ങള്ക്ക് പറ്റിയ തെറ്റ്, വണ്ടി ഇടിച്ചിട്ട് ഞങ്ങള് നിര്ത്താതെ ഓടിച്ചുപോയി എന്നതാണ്. പേടിച്ചിട്ടാണ് നിര്ത്താതെ പോയത്, ഞാനൊരു നടിയായതു കൊണ്ട് എങ്ങനെയാണ് ആളുകള് അതിനെ ഡീല് ചെയ്യുക എന്നറിയില്ലായിരുന്നു. ടെന്ഷന് ആയതുകൊണ്ടാണ് നിര്ത്താതെ പോയത്. അവര് പക്ഷേ ഞങ്ങളുടെ പിന്നാലെ വന്ന് ചെയ്സ് ചെയ്തു പിടിച്ചു. ഞങ്ങളെ കാറിന്റെ പുറത്തിറങ്ങി. വൈറലായ ആ വീഡിയോയില് നിങ്ങള് കണ്ട വിഷ്വലുകള് അതാണ്. എല്ലാം പറഞ്ഞ് സംസാരിച്ച് സെറ്റായി. ആര്ക്കും പരിക്കൊന്നുമില്ല. എല്ലാവരും സേഫാണ്, ഗായത്രി പറയുന്നു.